**UAB „Kauno Gelžbetonis“**

(UAB „Kauno Gelžbetonis“, Pramonės pr. 8 LT-51223 Kaunas, Tel: +370 37 451745, info@kaunogelzbetonis.lt, duomenys apie įmonę kaupiami ir saugomi VĮ „LR registrų centras“, Įmonės kodas: 133667027, PVM kodas: LT336670219)

**KONKURSOSĄLYGOS**

***tuštumėtų perdengimo plokščių gamybos linijos su integruotu automatiniu betono mazgo ir linijos skaitmeniniu valdymu pirkimas***

**TURINYS**

[**1.** **BENDROSIOS NUOSTATOS** 2](#_Toc533773728)

[**2.** **PIRKIMO OBJEKTAS** 2](#_Toc533773729)

[**3.** **TIEKĖJŲ KVALIFIKACIJOS REIKALAVIMAI** 3](#_Toc533773730)

[**4.** **PASIŪLYMŲ RENGIMAS, PATEIKIMAS, KEITIMAS** 3](#_Toc533773731)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 4](#_Toc533773732)

[**6.** **PASIŪLYMŲ NAGRINĖJIMAS IR VERTINIMAS** 5](#_Toc533773733)

[**7.** **PASIŪLYMŲ ATMETIMO PRIEŽASTYS** 5](#_Toc533773734)

[**8.** **Derybos** 6](#_Toc533773735)

[**9.** **SPRENDIMAS DĖL LAIMĖTOJO NUSTATYMO** 6](#_Toc533773736)

[**10.** **ESMINĖS PIRKIMO SUTARTIES SĄLYGOS** 7](#_Toc533773737)

[**11.** **PRETENZIJŲ IR SKUNDŲ NAGRINĖJIMO TVARKA** 8](#_Toc533773738)

[**12.** **Baigiamosios nuostatos** 8](#_Toc533773739)

[**13.** **Priedai** 9](#_Toc533773740)

[13.1. Pasiūlymo forma 9](#_Toc533773741)

1. **BENDROSIOS NUOSTATOS**
   1. UAB „Kauno Gelžbetonis“ (toliau vadinama – Pirkėjas) įgyvendindama projektą "UAB „Kauno Gelžbetonis“ investicijos į pramonės skaitmeninimą" (Nr. 03.3.1-LVPA-K-854-01-0008), bendrai finansuojamą Europos Sąjungos struktūrinės paramos ir Lietuvos Respublikos lėšomis numato įsigyti: tuštumėtų perdengimo plokščių gamybos liniją su integruotu automatiniu betono mazgo ir linijos skaitmeniniu valdymu (toliau – Pirkimas).
   2. Pirkime vartojamos pagrindinės sąvokos yra apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės).
   3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkursosąlygomis.
   4. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), 2019 m. sausio 2 d.
   5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
   6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka.
   7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: generalinis direktorius Algimantas Povilas Aleksynas, tel.: 8 699 52525, el. paštas: a.aleksynas@kaunogelzbetonis.lt, Pramonės pr. 8 LT-51223 Kaunas.
   8. Pirkimo dokumentai pateikiami Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
2. **PIRKIMO OBJEKTAS**
   1. Pirkimo objektas – tuštumėtų perdengimo plokščių gamybos linija su integruotu automatiniu betono mazgo ir linijos skaitmeniniu valdymu, kurios **savybės nustatytos priede Nr. 1 (pasiūlymo formoje) pateiktoje techninėje specifikacijoje**. Tuo atveju, jeigu apibūdinant Pirkimo objektą yra (buvo) nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, priimtini ir savo savybėmis lygiaverčiai objektai. Lygiavertiškumą turi pagrįsti tiekėjas, pateikęs pasiūlymą.
   2. Konkreti prekių apimtis ir sudėtis turi būti įvertinta vadovaujantis konkurso sąlygomis ir **technine specifikacija, pateikta priede Nr. 1 (pasiūlymo formoje)**.
   3. Šis pirkimas į dalis neskirstomas, todėl pasiūlymas turi būti pateiktas visam nurodytam prekių kiekiui.
   4. Prekių pristatymo vieta – **UAB "Kauno gelžbetonis", Pramonės pr. 8, Kaunas (INCOTERM (2010) DAP)**. Prekės pristatomos ne vėliau kaip **per 5 mėnesius nuo sutarties pasirašymo dienos**. Abipusiu susitarimu, susiklosčius nenumatytoms ir objektyvioms aplinkybėms, prekių pristatymo terminas gali būti pratęstas iki *4 (keturių) papildomų savaičių*. Prekių pristatymo termino pratęsimas yra įforminamas šalių rašytiniu susitarimu.
   5. Apmokėjimo sąlygos:
      1. Avansas (iki 30% bendros sutarties sumos) sumokamas per 5 kalendorines dienas po sutarties pasirašymo ir tiekėjo banko garantijos originalo pateikimo;
      2. 70 % sutarties vertės apmokama Tiekėjui banke sukuriant akredityvą:
         1. 60% sutarties vertės apmokama Tiekėjui *nuo* įrangos atkrovimo (**INCOTERM (2010) DAP)** Tiekėjui pateikus įrangos atkrovimą patvirtinančius dokumentus;

2.5.2.2 10% sutarties vertės apmokama Tiekėjui po įrangos perdavimo į eksploataciją ir priėmimo – perdavimo akto pasirašymo, aktą pristačius į banką.

1. **TIEKĖJŲ KVALIFIKACIJOS REIKALAVIMAI**
   1. Tiekėjams kvalifikacijos reikalavimai nekeliami**.**
2. **PASIŪLYMŲ RENGIMAS, PATEIKIMAS, KEITIMAS**
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui. Pasiūlymo galiojimo užtikrinimo (banko garantijos, laidavimo draudimo ar kitos užtikrinimo priemonės) Pirkėjas nereikalauja.
   2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
   3. Tiekėjo pasiūlymas bei kita korespondencija pateikiama *lietuvių ir (ar) anglų kalba*.
   4. Tiekėjas kainos pasiūlymą privalo pateikti užpildęs konkurso sąlygų 1 priede pateiktą formą. Pasiūlymas teikiamas raštu, užklijuotame voke iki pasiūlymų pateikimo termino pabaigos. Ant voko turi būti užrašyta:

**UAB „Kauno Gelžbetonis“, Pramonės pr. 8 LT-51223 Kaunas, Lietuva, tuštumėtų perdengimo plokščių gamybos linijos su integruotu automatiniu betono mazgo ir linijos skaitmeniniu valdymu pirkimas,** ***tiekėjo pavadinimas ir adresas****.*

Ant voko taip pat gali būti užrašas „Neatplėšti iki pasiūlymų pateikimo termino pabaigos“. Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.

* 1. **Pasiūlymą sudaro tiekėjo raštu pateiktų dokumentų visuma**:
     1. užpildytas pasiūlymas su priedais (pagal konkurso sąlygų 1 priede pateiktą formą);
     2. Jungtinės veiklos sutartis arba tinkamai patvirtinta sutarties kopija, kai bendrą pasiūlymą pateikia ūkio subjektų grupė;
     3. kita konkurso sąlygose prašoma informacija ir (ar) dokumentai.
  2. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
  3. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
  4. **Pasiūlymas turi būti pateiktas iki 2019 m. sausio 11 d. 10:00 val. (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu: Pramonės pr. 8 LT-51223 Kaunas, Lietuva, 8 – 17 val. darbo dienomis***.*

Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.

* 1. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti iki pasiūlymų pateikimo termino pabaigos ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku.
  2. Pasiūlymuose nurodoma prekiųkaina pateikiama eurais, turi būti išreikšta ir apskaičiuota taip, kaip nurodyta šiose konkurso sąlygose ir jų prieduose (dviejų skaičių po kablelio tikslumu). Apskaičiuojant kainą, turi būti atsižvelgta į visą šiose konkurso sąlygose ir jų prieduose nurodytą prekių kiekį, kainos sudėtines dalis, į techninės specifikacijos reikalavimus ir pan. Į prekių kainą turi būti įskaityti visi mokesčiai ir visos tiekėjo išlaidos, susijusios su prekių pristatymu.
  3. **Pasiūlymas turi galioti ne trumpiau nei iki 2019 m. kovo 12 d.** Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
  4. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
  5. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas paskelbia Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
  6. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo Taisyklėse ir kituose teisės aktuose nustatyta tvarka.
  7. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.
  8. Tiekėjas pasiūlyme turi nurodyti, kokia tiekėjo pasiūlyme pateikta informacija yra konfidenciali. Pirkėjas, komisija ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali.

1. **KONKURSO SĄLYGŲ PAAIŠKINIMAS IR PATIKSLINIMAS**
   1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
   2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
   3. Pirkėjas nerengs susitikimų su tiekėjais dėl pirkimo dokumentų paaiškinimų.

Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu, faksu. Tiesioginį ryšį su tiekėjais įgalioti palaikyti: generalinis direktorius Algimantas Povilas Aleksynas, tel.: 8 699 52525, el. paštas: a.aleksynas@kaunogelzbetonis.lt, Pramonės pr. 8 LT-51223 Kaunas.

1. **PASIŪLYMŲ NAGRINĖJIMAS IR VERTINIMAS**
   1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
   2. Komisija nagrinėja:
      1. ar tiekėjai pasiūlyme pateikė visus dokumentus ir informaciją, apibrėžtą šiose konkurso sąlygose, ar pasiūlymas atitinka konkurso sąlygose nustatytus reikalavimus;
      2. ar nebuvo pasiūlytos neįprastai mažos kainos (sprendžiant dėl neįprastai mažos kainos egzistavimo yra vadovaujamasi Viešųjų pirkimų įstatymo 57 str. pateiktu neįprastai mažos kainos sąvokos apibrėžimu);
   3. Iškilus klausimams dėl pasiūlymų turinio ir komisijai raštu paprašius, tiekėjai privalo per komisijos nurodytą terminą pateikti raštu papildomus paaiškinimus nekeisdami pasiūlymo esmės.
   4. Jeigu pateiktame pasiūlyme komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
   5. Kai pateiktame pasiūlyme nurodoma neįprastai maža kaina, komisija turi teisę, o ketindama atmesti pasiūlymą privalo, tiekėjo raštu paprašyti per komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. Neįprastai mažos kainos pagrindimo procedūra yra vykdoma atsižvelgiant į Viešųjų pirkimo įstatymo 57 str. reglamentavimą.
   6. Pasiūlymo kaina turi būti nurodyta EUR be PVM (ir su PVM).
   7. Pirkėjo neatmesti pasiūlymai vertinami pagal **mažiausios kainos kriterijų**. Vertinama tiekėjo pasiūlymo kaina be PVM.
2. **PASIŪLYMŲ ATMETIMO PRIEŽASTYS**
   1. Komisija atmeta pasiūlymą, jeigu:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino savo pasiūlymo;
      3. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      4. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      5. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      6. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
   2. Apie pasiūlymo atmetimą tiekėjas informuojamas raštu per dvi darbo dienas nuo šio sprendimo priėmimo dienos.
3. **Derybos**
   1. Jei Pirkėjo netenkina pateikti pasiūlymai, komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai *gali* būti kviečiami deryboms.
   2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
   3. Derybos gali būti vykdomos dėl visų perkamų prekių charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
   4. Komisija, įvertinusi tiekėjų pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas. Derybos gali būti organizuojamos ir elektroniniu būdu, išsiunčiant informaciją Tiekėjams elektroniniu paštu.
   5. Derybų procedūrų metu Komisija tretiesiems asmenims neatskleidžia jokios iš Tiekėjo gautos informacijos be jo sutikimo. Derybos vykdomos su kiekvienu Tiekėju atskirai, derybos protokoluojamos. Derybų protokolą pasirašo Komisijos pirmininkas ir Tiekėjo, su kuriuo derėtasi, įgaliotas atstovas. Jei Tiekėjas ar jo įgaliotas atstovas neatvyko į derybas ar nepateikė atsakymo, kai derybos vykdomos elektroniniu paštu, Komisija surašo protokolą, kuriame nurodo apie Tiekėjo neatvykimą ar atsakymo nepateikimą, ir jį pasirašo visi komisijos nariai.
   6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei Tiekėjas neatvyko į derybas ar nepateikė atsakymo, kai derybos vykdomos elektroniniu paštu,, sudarant galutinę konkurso pasiūlymų eilę, vertinamas pirminis neatvykusio Tiekėjo pasiūlymas.
4. **SPRENDIMAS DĖL LAIMĖTOJO NUSTATYMO**
   1. Išnagrinėjusi, įvertinusi ir palyginusi tiekėjų pateiktus pasiūlymus, komisija nustato pasiūlymų eilę. Pasiūlymai šioje eilėje surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymasįregistruotas anksčiausiai (t. y. laimėjusiu Pirkimą laikomas tas tiekėjas, kurio pasiūlymas buvo pateiktas anksčiausiai Pirkėjui iki Pirkimo dokumentuose nurodyto pasiūlymų pateikimo termino pabaigos (taikoma, kai pasiūlymo kainos yra vienodos)).
   2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
   3. Mažiausios kainos pasiūlymą pateikęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį. Sutarties pasirašymui nėra taikomas joks atidėjimo terminas. Sutartis gali būti sudaroma nedelsiant po pasiūlymų eilės nustatymo, kuomet yra parengiamas galutinis sutarties projektas.
   4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį. Konkursas yra laikomas užbaigtu, kuomet Pirkėjas ir Pirkimą laimėjęs tiekėjas pasirašo pirkimo sutartį arba egzistuoja kiti Pirkimo pasibaigimo pagrindai, kurie yra numatyti Taisyklių 462 p.
5. **ESMINĖS PIRKIMO SUTARTIES SĄLYGOS**
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu.
   2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos (pristatymo terminai ir sąlygos, apmokėjimo sąlygos), kurios nustatytos šiose konkurso sąlygose.
   3. Sutarties įvykdymas užtikrinamas netesybų taikymu. Tiekėjas, nepristatęs prekių per sutartyje numatytą terminą, įsipareigoja mokėti Pirkėjui (Pirkėjui pareikalavus atskiru pranešimu) 0,02% dydžio delspinigius už kiekvieną pavėluotą dieną nuo bendros sutarties prekių vertės be PVM. Atitinkamai Pirkėjas, vėluodamas per pirkimo sutartyje nurodytą laiką sumokėti tiekėjui už patiektas prekes pagal išrašytą sąskaitą faktūrą, įsipareigoja mokėti tiekėjui (tiekėjui pareikalavus atskiru pranešimu) 0,02% dydžio delspinigius už kiekvieną pavėluotą dieną, skaičiuojamus nuo Pirkėjo nesumokėtos kainos už tiekėjo prekes be PVM. Netesybos yra skaičiuojamos maksimaliai iki 15% pirkimo sutarties vertės be PVM.
   4. Tiekėjas įsipareigoja pateikti banko garantiją mokėtino avanso sumai visam sutarties galiojimo laikotarpiui.
   5. Tiekėjas įsipareigoja atlyginti Pirkėjui nuostolius, kurių nepadengia delspinigiai, jeigu tokie buvo patirti dėl netinkamo sutarties vykdymo. Tiekėjo atsakomybė yra ribojama tiesioginiais nuostoliais bei maksimaliai atlygintini tiesioginiai nuostoliai negali viršyti bendros sutarties vertės be PVM.
   6. Jei šalis, vykdydama sutartį, gavo iš kitos šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.
   7. Šalys visiškai arba iš dalies yra atleidžiamos nuo šios sutarties ar jos dalies įsipareigojimų vykdymo, jeigu tai įvyko dėl nenugalimos jėgos, atsiradusios po šios sutarties pasirašymo. Nenugalimos jėgos faktą turi įrodyti šalis, nevykdanti ar nebegalinti vykdyti sutartyje nustatytų įsipareigojimų.
   8. Sutartis gali būti nutraukiama Civilinio kodekso nustatytais pagrindais ir tvarka.
   9. Perkamo objekto (sutarties) apimtis bei sudėtis pirkimo sutarties vykdymo metu gali būti pakeista abiejų šalių raštišku susitarimu tik esant šioms išimtinėms aplinkybėms, t. y.:
      1. sutartį vykdančiam tiekėjui informavus, kad perkamo objekto sudėtyje (konkurso sąlygų 1 priedas) numatytos perkamo objekto komplektuojančios dalys daugiau yra nebegaminamos ir atitinkamai pasiūlius pakeisti tokias nebegaminamas objekto dalis lygiavertėmis arba geresnėmis techninėmis savybėmis pasižyminčiomis dalimis, nekeičiant bendros sutarties kainos ir įsigyto prekių kiekio.
      2. tuo atveju, jei sutarties vykdymo eigoje pasirodo geresnėmis (aukštesnėmis) techninėmis savybėmis pasižyminčios Pirkimo objekto prekės, tuomet sutarties prekės gali būti pakeistos naujomis, tačiau nekeičiant galutinės (bendros) pasiūlymo kainos ir įsigyto kiekio.
   10. Sutarties projektą parengia Pirkėjas. Sutarties projekte yra įtraukiamos esminės sutarties sąlygos, kurios yra nurodytos šio konkurso sąlygose. Kitos (neesminės) sutarties sąlygos taip pat bus parengiamos Pirkėjo ir įtraukiamos į pirkimo sutarties projektą, kurio galutinė versija (redakcija) bus pateikiama pasirašyti Pirkimą laimėjusiam tiekėjui.
6. **PRETENZIJŲ IR SKUNDŲ NAGRINĖJIMO TVARKA**
   1. Tiekėjas, norėdamas ginčyti Pirkėjo sprendimą ar veiksmus, turi ne vėliau kaip per 5 kalendorines dienas nuo tos dienos, kai sužinojo apie atitinkamus veiksmus arba gavo Pirkėjo raštą apie priimtą sprendimą, pateikti Pirkėjui pretenziją raštu.
   2. Pirkėjas privalo išnagrinėti pretenziją ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam tiekėjui.
   3. Pirkėjas nagrinėja tik tas pretenzijas, kurios buvo gautas iki pirkimo sutarties sudarymo su laimėjusiu tiekėju dienos.
7. **Baigiamosios nuostatos**
   1. Tiekėjams pasiūlymų rengimo ir dalyvavimo konkurseišlaidos neatlyginamos.
   2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus gavusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
   3. Konfidenciali pasiūlymų informacija nėra skelbiama tiekėjams ir kitiems tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą.
   4. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis.
8. **Priedai**
   1. Pasiūlymo forma

**PASIŪLYMAS**

**DĖL TUŠTUMĖTŲ PERDENGIMO PLOKŠČIŲ GAMYBOS LINIJOS SU INTEGRUOTU AUTOMATINIU BETONO MAZGO IR LINIJOS SKAITMENINIU VALDYMU**

|  |
| --- |
| 20 - - . |
| *data* |
|  |
| *Vieta* |
| Tiekėjo pavadinimas (arba Ūkio subjektų grupės kiekvieno nario pavadinimas) |  | | |
| Tiekėjo adresas (arba Ūkio subjektų grupės narių adresai) |  | | |
| Už pasiūlymą atsakingo asmens vardas, pavardė |  | | |
| Telefono numeris |  | | |
| Fakso numeris |  | | |
| El. pašto adresas |  | | |
| Pasiūlymo galiojimo data (pasiūlymas turi galioti ne trumpiau nei iki 2019 m. kovo 12 d.) |  | | |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkursoskelbime, paskelbtame svetainėje www.esinvesticijos.lt

2) konkursosąlygose;

3) konkurso sąlygų prieduose.

| **Eil. Nr.** | **Prekių/paslaugų/darbų pavadinimas** | **Kiekis** | **Mato vnt.** | **Kaina,**  **Eur (be PVM)** | **Kaina,**  **Eur (su PVM)** |
| --- | --- | --- | --- | --- | --- |
| **1** | **2** | **3** | **4** | **5** | **6** |
|  | Tuštumėtų perdengimo plokščių gamybos linija su integruotu automatiniu betono mazgo ir linijos skaitmeniniu valdymu | 1 | Linija |  |  |
| IŠ VISO (bendra pasiūlymo kaina): | | | | |  |

Siūlomos prekės visiškai atitinka pirkimo dokumentuose nurodytus reikalavimus, prekės yra naujos ir nenaudotos ir jų savybės tokios**:**

| **Eil.Nr.** | **Pageidaujamos savybės ir komplektacija** | **Siūlomos savybės ir komplektacija**  **(ĮRAŠYTI)** |
| --- | --- | --- |
| 1. | **Našumas** – ne mažesnis, kaip 504 m2 per parą |  |
| 2. | Technologinės linijos, skirtos tuštumėtų perdengimo plokščių (1200x200mm; 1200x220mm; 1200x265mm; 1200x320mm; 1200x400mm) gamybai, **minimali komplektacija ir savybės**: |  |
| 2.1. | **Naujausios modifikacijos technologiniai įrengimai**, įvesti į rinką ne anksčiau kaip 2016 m., skirti tuštumėtų perdengimo plokščių, 1200 mm pločio bei 200 mm; 220 mm; 265 mm; 320 mm; 400 mm aukščių gamybai. |  |
| 2.2. | **Automatizuotas tuštumėtų plokščių gamybos ekstruderis - 1 vnt:**  susideda iš betono kaupimo bunkerio ir jėgos mechanizmo su pagrindiniais varikliais, integruoto kompiuterio ir keičiamų mazgų: 6/200 - 1 vnt. šešių tuštumų ir 200 mm aukščio plokščių gamybai; keičiamų detalių 6/220 -1 vnt. šešių tuštumų ir 220 mm aukščio plokščių gamybai; 5/265 - 1 vnt. penkių tuštumų ir 265 mm aukščio plokščių gamybai; 4/320 - 1 vnt. keturių tuštumų ir 320 mm aukščio plokščių gamybai, keičiamų detalių 4/400 - 1 vnt. keturių tuštumų ir 400 mm aukščio plokščių gamybai.  Įrankių rinkinys ekstruderio techaptarnavimui. |  |
| 2.3. | **Daugiafunkcinė mašina, kurios funkcijos apima:**  Formavimo stendo valymas  Armatūros lynų užtempimas ant formavimo stendo  Automatizuotas formavimo stendo sutepimas specialiu tepalu  Vandens padavimas ant formavimo stendo  Betono atliekų surinikimas nuo formavimo stendo į tam skirtą vartomą bunkerį |  |
| 2.4. | **Automatinė tuštumėtų perdengimo plokščių pjaustytmo mašina - 1 vnt, kurios savybės:**  Skersinis pjovimas (90ᵒ), pjovimas kampu (0-180°), išilginis pjovimas (0-180°)  Lazerininis indikatorius pjovimo linijos nuorodai  Pjovimo diskas diametro 1100 mm |  |
| 2.5. | **Betono padavimo mašina pusportalio tipo - 1 vnt, kurios savybės:**  Automatinė betono padavimo sistema į ekstruderio bunkerį  Pusportalio ilgis 11300 mm |  |
| 2.6. | **Plieninių lynų įtempimo mašina - 1 vnt., kurios savybės:**  Išankstinio įtempimo jėga 160 KN  Lynų įtempimo hidrocilindro eiga 500 mm  Lyno diametras 9.2 - 12.7 mm |  |
| 2.7. | **Betono kietinimo kontrolės įranga** - 1 vnt. (su temperatūros davikliais, temperatūros kontrolės prietaisais ir programine įranga): |  |
| 2.8. | **Gaminių kėlimo traversos (2 vnt.):**  Traversos ilgis 12 metrų, keliamoji galia 7 t, 2 gaminio paėmimo griebtai 3,5 t keliomosios galios kiekvienas.  Traversos ilgis 12 m., keliamoji galia 8 t, 2 gaminio paėmimo griebtai, 4 tonų keliamosios galios kiekvienas. |  |
| 2.9. | **Produkcijos transportavimo į sandėlį įranga:**  Produkcijos transportavimo vežimėlis - 3 vnt. Kiekvieno keliamoji galia 50 t.  Vežimėlio traukos įranga - 1 vnt. Momentinė traukos jėga 20 KN, vežimėlio tempimo greitis 0,27 m/sek.  Portatyvinis valdymo pultelis - 1 vnt. |  |
| 2.10. | **Plieninių lynų ritinių sandėliavimo stendas (Lynų ritinio svoris 3000 kg) - 1 vnt.** |  |
| 2.11. | **Plieninių lynų įtempimo atramos (10 vnt.)** Kiekviena atrama priima lynų išankstinio įtempimo jėgą 300 tonų. Lynų Ø 9,2 mm, kūginiai įtempimo ankeriai 200 vnt. ir lynų Ø 12,7 mm kūginiai įtempimo ankeriai 200 vnt. |  |
| 2.12. | **Kalibravimo ir techninio aptarnavimo stendas** - 1 vnt. |  |
| 2.13. | **Formavimo stendai skirti tušumėtų plokščių gamybai**, plotis 1290 mm, aukštis 200 mm, ilgis ne mažesnis 100 metrų **- 5 vnt.** |  |
| 2.14. | **Perkami įrenginiai privalo veikti automatiškai kaip vieninga sistema, valdoma Tiekėjo (įrangos gamintojo) tiekiama programine įranga**. Pastaroji programinė įranga privalo būti integrali šio pasiūlymo dalis. Tiekėjas įsipareigoja integruoti (arba suteikti reikalingą prieigą prie savo tiekiamos programinės įrangos jei integravimo darbus atliks kita įmonė) savo tiekiamą programinę įrangą į Pirkėjo eksploatuojamą programinę įrangą, siekiant sukurti automatinę, skaitmenizuotą gamybos liniją. |  |
| 2.15. | **Kitos detalės ir mechanizmai**, be kurių technologinės linijos neįmanoma tinkamai eksploatuoti |  |
| 2.16. | Į pasiūlymo kainą turi būti įskaičiuota technologinės įrangos **sumontavimas, paleidimas, testavimas, personalo apmokymas dirbti su įranga, atidavimas eksploatacijai.** |  |

Kartu su pasiūlymu pateikiami šie dokumentai:

|  |  |  |  |
| --- | --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius | Nurodyti dokumento konfidencialumą (konfidencialu ar nekonfidencialu) |
| 1. | Kiti, tiekėjo nuožiūra pateikiami dokumentai (įrašyti, jei reikalinga, arba ištrinti) |  |  |

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |